ดอนนา ซัมเมอร์

ดอนนา ซัมเมอร์  () (ชื่อเกิด LaDonna Adrian Gaines) เกิดเมื่อวันที่ 31 ธันวาคม ค.ศ. 1948allmusic ((( Donna Summer > Biography ))) เป็นนักร้อง นักประพันธ์เพลง และศิลปินชาวอเมริกัน เป็นที่รู้จักในงานดนตรีอิเล็กทรอนิกส์แดนซ์ มีเพลงดังในช่วงปลายทศวรรษที่ 1970 ได้แก่เพลง  "Love to Love You Baby", "I Feel Love", "Hot Stuff", "MacArthur Park" และ "Bad Girls" ได้รับฉายาว่า "ราชินีแห่งดิสโก้" 

นอกจากเพลงดิสโก้แล้ว ดอนนายังมีเพลงแบบอาร์แอนด์บีร่วมสมัย ร็อก ป็อป หรือกอสเปล โดยดอนนาเป็นศิลปินหญิงที่มีเพลงดังในช่วงทศวรรษที่ 1970-1980 มีอัลบั้มที่อันดับ 1 บนนิตยสารบิลบอร์ดถึง 3 ครั้งติดต่อกัน และยังเป็นศิลปินหญิงคนแรกที่มีเพลงอันดับ 1 ถึง 4 เพลงในช่วงระยะเวลา 12 เดือน เช่น "Bad Girls" (1979) และมียอดขายอัลบั้มทั่วโลกรวมมากกว่า 100 ล้านชุดDonna Summer Her Life and Music  Biography by Josiah Howard - Tiny Ripple Books (US) 2003

ชื่อ ดอนนา ซัมเมอร์ ที่เธอใช้ในการแสดง มาจากนามสกุล ซอมเมอร์ (Sommer) หลังจากเธอสมรสครั้งแรกกับ เฮลมุต ซอมเมอร์ นักแสดงชาวเยอรมนี ระหว่างปี ค.ศ. 1973 ถึง 1975 "Obituary: Donna Summer". BBC News Online. May 17, 2012.

ดอนนาเสียชีวิตในวัย 63 ปี ด้วยโรคมะเร็งปอดที่ไม่เกี่ยวข้องกับการสูบบุหรี่ เธอเชื่อว่าอาการเจ็บป่วยของเธอเกิดจากการสูดดมสารพิษเนื่องจากเหตุวินาศกรรม 11 กันยายน เมื่อปี ค.ศ. 2001 ในนครนิวยอร์ก ที่เธอเป็นหนึ่งในผู้รอดชีวิตพร้อมกับสามีและบุตรสาว

 อ้างอิง 

หมวดหมู่:นักร้องอเมริกัน
หมวดหมู่:นักร้องเสียงเมซโซ-โซปราโน
หมวดหมู่:บุคคลจากบอสตัน
หมวดหมู่:เสียชีวิตจากมะเร็งปอด